TARJOUSPYYNTÖ	(ravintolassa järjestettävät juhlat)

Hei,

Järjestämme uudenvuodenjuhlat ystäville avopuolisoni 30-vuotissyntymäpäivän kunniaksi 31.12.2008. Juhlat alkavat klo 19 ja jatkuvat puoleen yöhön asti. Olemme kiinnostuneita ravintolanne kabinettitilasta.

Tarvitsisimme juhlia varten pöydän 12:lle juhlavieraalle. Illallinen syödään istuen, mutta alkudrinkit voisimme juoda esim. baarin puolella. Ruoan jälkeen on tarkoitus siirtyä klubin puolelle tanssimaan.

Haluaisimme kolmen ruokalajin illallisen. Koska juhlijoiden joukossa on kaksi kasvisruokailijaa, toivoisimme toisen pääruokavaihtoehdon sopivan myös heille. Lisäksi yksi seurueemme naisista on raskaana, eli huomioittehan myös hänet menun suunnittelussa!

Haluaisimme myös menuun sopivan viiniehdotuksen. Punaviini voisi olla ranskalaista ja valkoviini italialaista. Kulutus on arviolta 6 pulloa koko seurueelle. Viinin lisäksi ruokajuomana on vesi. Alkudrinkki voi olla suosituksenne mukaisesti joko kuohuviiniä, sampanjaa tai cocktail.

Ruoan ja tarjoilun lisäksi toivoisimme pienen ohjelmallisen yllätyksen kahvin ja konjakkien saapuessa pöytään. Olisiko teidän mahdollista järjestää esim. lauluesitys tarjoilijan kantaessa kakkua pöytään? Myös trubaduuri käy. Kakku saisi olla maultaan suklainen, syntymäpäiväsankarin suosikki!

Olemme avoimia ohjelmaehdotuksellenne ja odotamme mielenkiinnolla herkullista menuta!

Ystävällisin terveisin ja vastausta odottaen,

Pirkko Väänänen

Osoite: Hirsitontunkuja 8, 00000 Espoo

Puhelinnumero: +555 55 5555555

Email: pirkko@xxxxxx.xx